ଖୋର୍ଦ୍ଧା ୦୫।୦୬; ବିଶ୍ବ ପରିବେଶ ଦିବସରେ "ଆଶ୍ରା" ସଂଗଠନ ତରଫରୁ ବୃକ୍ଷ ରୋପଣ କରାଯାଇଛି। ପରିବେଶକୁ ପ୍ରଦୂଷଣରୁ ମୁକ୍ତ ରଖିବାକୁ ହେଲେ ବୃକ୍ଷର ବଡ ଭୂମିକା ରହିଛି। ଆଧୁନିକ ସମାଜରେ ବିଭିନ୍ନ କାରଣ ଦର୍ଶାଇ ମଣିଷ ପ୍ରତ୍ୟେକ ଦିନ ବିପୁଳ ସଂଖ୍ୟକ ବୃକ୍ଷରୋପଣ କାଟୁଛି। ମାତ୍ର ସମ ପରିମାଣର ବୃକ୍ଷରୋପଣ ରୋପଣ କରୁନି। ଫଳରେ ଦିନକୁ ଦିନ ପୃଥିବୀରେ ତାପମାତ୍ରା ବୃଦ୍ଧି ପାଉଛିଏବଂ ପ୍ରଦୂଷଣ ହେଉଛି।
ପରିବେଶ ପ୍ରଦୁଷଣକୁ ରୋକିବା ନେଇ ଆଶ୍ରା ସଂଗଠନ ପକ୍ଷରୁ ଖୋର୍ଦ୍ଧା ଜିଲ୍ଲାର ବିଭିନ୍ନ ସ୍ଥାନରେ ବୃକ୍ଷରୋପଣ କରାଯାଇ ଲୋକଙ୍କୁ ବୃକ୍ଷରୋପଣର ଉପକାରିତା ସମ୍ପର୍କରେ ସଚେତନ କରାଯାଇଛି। ଖୋର୍ଦ୍ଧା ଜିଲ୍ଲାର ଗୋଡିପଡା , ମୋଟା, କନ୍ଦଳେଇ ଏବଂ କୁହୁଡି ଗ୍ରାମରେ ବୃକ୍ଷ ରୋପଣ କରାଯାଇଅଛି। "ଆଶ୍ରା" ର ପ୍ରକଳ୍ପ ଅଧିକାରୀ ମହେଶ୍ୱର ନାୟକଙ୍କ ତତ୍ତ୍ବାବଧାନରେ ଏହି କାର୍ଯ୍ୟ ପରିଚାଳନା କରାଯାଇଛି। ଆଶ୍ରା ସଂଗଠନର ଏଭଳି କାର୍ଯ୍ୟକ୍ରମକୁ ଲୋକେ ପ୍ରଶଂସା କରିଛନ୍ତି।
